Atribuțiile postului de referent I din cadrul Serviciului de Asistență Comunitară


Atribuţii postului:
· - își desfășoară activitatea cu respectarea prevederilor legale, a regulamentelor interne, a procedurilor operaționale și a dispozițiilor superiorilor ierarhici;
· - asigură relația directă cu beneficiarii Clubului Pensionarilor BCR și oferă informații privind activitățile și serviciile disponibile în cadrul clubului;
· - primește și îndrumă persoanele care se adresează clubului, în limita competențelor stabilite prin fișa postului;
· -menține o relație bazată pe respect, empatie, nediscriminare și comunicare adecvată cu persoanele vârstnice;
· -sprijină înscrierea și evidența beneficiarilor, conform procedurilor interne;
· -întocmește, completează și păstrează registrele, tabelele și evidențele specifice activității clubului;
· -ține evidența participării beneficiarilor la activitățile desfășurate în cadrul clubului;
· -sprijină organizarea și desfășurarea activităților de socializare, petrecere a timpului liber, culturale, educative și recreative;
· -informează beneficiarii cu privire la programul activităților și modificările intervenite în
program;
· -asigură comunicarea către beneficiari a informațiilor transmise de conducerea serviciului;
· -sesizează superiorului ierarhic situațiile deosebite constatate în relația cu beneficiarii;
· - în situația identificării unor persoane care prezintă nevoi sociale, situații de risc sau probleme care necesită intervenția unui specialist, informează superiorul ierarhic și/sau asistentul social, după caz;
· -sprijină asistentul social și ceilalți specialiști ai serviciului în activitățile administrative și de relaționare cu beneficiarii, în limita competențelor;
· -participă la activitățile de informare a beneficiarilor privind drepturile și obligațiile acestora în cadrul serviciului;
· -contribuie la menținerea unui climat corespunzător în spațiile destinate beneficiarilor;
· -urmărește respectarea regulilor de ordine interioară și sesizează conducerea în cazul apariției unor situații care pot afecta buna desfășurare a activității;
· -sprijină activitățile de prevenire a izolării sociale și de stimulare a participării persoanelor vârstnice la viața comunității;
· -colaborează cu personalul din cadrul Serviciului de Asistență Comunitară în vederea realizării obiectivelor serviciului;
· -ține evidența documentelor primite și întocmite în cadrul activității, conform procedurilor interne;
· -redactează adrese, informări, situații, tabele și alte documente administrative, la solicitarea superiorului ierarhic;
· -utilizează calculatorul și programele informatice necesare desfășurării activității;
· -asigură păstrarea și arhivarea documentelor, conform nomenclatorului arhivistic și procedurilor instituției;
· -respectă prevederile privind protecția datelor cu caracter personal și păstrează confidențialitatea informațiilor la care are acces în exercitarea atribuțiilor;
· -respectă prevederile Regulamentului de organizare și funcționare, Regulamentului intern și ale procedurilor operaționale ale instituției;
· -respectă normele de securitate și sănătate în muncă, prevenirea și stingerea incendiilor și situațiile de urgență;
· -participă, potrivit dispozițiilor superiorului ierarhic, la instruiri, ședințe și activități de
perfecționare profesională;
· -participă la activități și acțiuni organizate de Direcția de Asistență Socială a Municipiului Pitești, atunci când este desemnat;
· -sprijină activitățile de colaborare cu alte servicii și instituții, în limitele competențelor și ale dispozițiilor primite;
· -îndeplinește și alte atribuții stabilite de șeful ierarhic, în condițiile legii și în legătură cu
specificul postului;
· - răspunde de îndeplinirea corespunzătoare și la termen a atribuțiilor;
· - răspunde de corectitudinea datelor și documentelor întocmite;
· - răspunde de păstrarea confidențialității datelor beneficiarilor;
· - răspunde de utilizarea corespunzătoare a bunurilor și echipamentelor încredințate;
· - răspunde de respectarea legislației și a procedurilor interne aplicabile;
· - răspunde de comportamentul profesional și respectuos față de beneficiari;
· - răspunde pentru neîndeplinirea sau îndeplinirea necorespunzătoare a atribuțiilor, potrivit legii.
· - respectă normele de conduită profesională, reglementate de Legea nr.477/2004 privind Codul de conduită a personalului contractual din autoritățile și instituțiile publice;
· - îndeplinește, în condițiile legii, alte dispoziții primite de la superiorii ierarhici, în legătură cu domeniul de activitate;
· - răspunde de aplicarea prevederilor din manualul sistemului de management al calității, din procedurile de sistem și din procedurile operaționale specifice domeniului sau de activitate;
· - are obligația de a cunoaște și respecta prevederile Ordinului 600/2018 pentru aprobarea Codului controlului intern managerial al entităților publice, cuprinzând standardele de control intern managerial al entităților publice şi pentru dezvoltarea sistemelor de control intern managerial;
· - observa tendințele sociale, economice și politice care pot influența activitatea organizației și face recomandări pentru îmbunătățirea acesteia.
